
הנדון: התקשרויות שסומנו "רגישות"
סימוכין: פנייתך אלינו מיום 8/6/17

שלום רב,


בהמשך לפנייתך שבסימוכין להלן התייחסותנו:

במענה לבקשתכם שבסימוכין, מצ"ב דו"ח ההתקשרויות שסומנו "רגישות", למעט עמודות ופרטי מידע שחלקם הוסרו, היות שאנו מנועים ממסירתם מחשש לפגיעה בביטחון המדינה או ביחסי החוץ של ישראל, לפי סעיף 9(א)(1) לחוק חופש המידע, התשנ"ח-1998 (להלן: "החוק"). את חלקן האחר של העמודות ופרטי המידע האמורים אין באפשרותנו למסור, בין משום שחשיפתם עלולה לפגוע ביכולתו של המשרד לבצע את תפקידיו (סעיף 9(ב)(1) לחוק), ובין משום שמדובר במידע הנוגע לעניינים מסחריים או מקצועיים הקשורים לעסקיו של אדם, וגילויו עלול לפגוע באופן ממשי באינטרס מקצועי, מסחרי או כלכלי (סעיף 9(ב)(6) לחוק).  

יצוין, כי הדו"ח הופק ממערכת מרכב"ה בחתך שונה מדו"ח ההתקשרויות המתפרסם לציבור. הדו"ח מכיל מידע מחודש יוני 2016, הוא המועד בו החלה מערכת מרכב"ה לפעול במשרד החוץ, ועד למועד הבקשה. כמו כן הדו"ח כולל, בין היתר, פירוט של העילות בגינן הוחלט לסמן כל שורה כרגישה וכן קוד חלופי לספקים, באופן שמאפשר לזהות את קיומו של ספק חוזר.
עוד יצוין, כי סכומי ההתקשרות בדו"ח המצ"ב מופיעים לפי ערכם ביום הפקת הדו"ח, ולא לפי ערכם בסוף התקופה בגינה הופק. זאת, בשונה מסכומי ההתקשרות המופיעים בדו"חות ההתקשרות המתפרסמים לציבור.

